

# กรมการแพทย์เผยบุคลากร รพ.เมตตาฯ คว้ารางวัลระดับโลก 2 ปีซ้อน

**นายแพทย์ทวีศิลป์ วิษณุโยธิน อธิบดีกรมการแพทย์** กล่าวว่า โรงพยาบาลเมตตาประชารักษ์ (วัดไร่ขิง) เป็นสถาบันเฉพาะทางด้านจักษุวิทยา มีการศึกษาวิจัยพัฒนาและถ่ายทอดความรู้ รวมทั้งสร้างผลงานวิชาการและนวัตกรรมทางการแพทย์ด้านจักษุวิทยาในระดับเชี่ยวชาญ ตลอดจนให้บริการที่มีคุณภาพแก่ประชาชน ซึ่งเป้าหมายสำคัญของการพัฒนาที่จะก่อให้เกิดประสิทธิภาพ คือการสนับสนุนและพัฒนาบุคลากรให้มีความรู้ด้านจักษุวิทยาในระดับเชี่ยวชาญโดยเฉพาะอย่างยิ่งทักษะด้านเทคโนโลยีการถ่ายภาพจักษุ ซึ่งเป็นศาสตร์แขนงหนึ่งทางการแพทย์ที่ชี้ให้เห็นถึงความก้าวหน้าและศักยภาพด้านการแพทย์ และเป็นที่น่าภาคภูมิใจและชื่นชมยินดีที่**นายนิพันธ์ ยอดมณี ตำแหน่ง นักวิชาการโสตทัศนศึกษา ปฏิบัติงานเครื่องมือพิเศษทางจักษุวิทยา** ได้รับรางวัลระดับโลก 2 ปีติดต่อกันจากการประกวดภาพถ่ายทางจักษุวิทยาจากThe Ophthalmic Photographers’ Society 55th Annual Education Program in Chicago, IL on October 18-20 th, 2024 เป็นการสร้างชื่อเสียงให้ประเทศไทย เป็นอันดับต้น ๆ ของโลกด้านจักษุวิทยา พร้อมทั้งเป็นบุคคลตัวอย่างให้แก่บุคคลากรรุ่นต่อไปได้มีแรงผลักดันในการทำงานสามารถวางแผนการดำเนินงานเครื่องมือ พัฒนาการใช้ประโยชน์จากเครื่องมือให้มีประสิทธิภาพสูงสุดในการวินิฉัยการรักษาหรือการตรวจวิเคราะห์ด้วยเครื่องมือพิเศษทางจักษุอย่างมีประสิทธิภาพ อีกทั้ง โรงพยาบาลเมตตาประชารักษ์ (วัดไร่ขิง) ได้ต่อยอดการนำองค์ความรู้มาถ่ายทอด โดยเปิดการเรียนการสอนหลักสูตรเครื่องมือพิเศษทางจักษุ (Ophthalmic technicians) ให้แก่บุคลากรทางการแพทย์ ปัจจุบันมีบุคลากรทางการแพทย์ที่ผ่านการอบรมกว่า 16 รุ่น และมีบุคลากรทางการแพทย์ที่ผ่านการอบรมแล้วกว่า 200 คน

**นายแพทย์อาคม ชัยวีระวัฒนะ ผู้อำนวยการโรงพยาบาลเมตตาประชารักษ์ (วัดไร่ขิง)** กล่าวถึง ความภาคภูมิใจที่บุคลากรของโรงพยาบาลได้รับรางวัลระดับโลก 2 ปีติดต่อกันและเป็นครั้งที่ 13 จากรายการนี้ และยังได้รับรางวัลจากเวทีนานาชาติอื่นๆ รวมแล้วไม่ต่ำกว่า 20 รางวัล เป็นการแสดงถึงมาตราฐานด้านจักษุวิทยาว่าโรงพยาบาลเมตตาประชารักษ์ (วัดไร่ขิง) มีการพัฒนาศักยภาพอย่างต่อเนื่อง บ่งบอกมาตราฐานด้านจักษุวิทยา ครบวงจร ทั้งเทคโนโลยีที่ทันสมัย ปลอดภัย เพื่อการวินิจฉัยโรคอย่างถูกต้องแม่นยำที่สุด ซึ่งในครั้งนี้ นายนิพันธ์ ยอดมณี ตำแหน่ง นักวิชาการโสตทัศนศึกษา ปฏิบัติงานเครื่องมือพิเศษทางจักษุวิทยาได้รับรางวัลการประกวดภาพถ่ายทางจักษุวิทยาจากThe Ophthalmic Photographers’ Society 55th Annual Education Program in Chicago, IL on October 18-20 th, 2024 เป็นงานประกวดภาพถ่ายทางจักษุวิทยาที่ใหญ่ที่สุดในระดับนานาชาติ และได้รับเกียรติให้จัดแสดงภาพในงานประชุมจักษุแพทย์ทั่วโลก ในงาน AAO 2024 ได้รับรางวัล 2 ปีติดต่อกันและสำหรับครั้งนี้รางวัลที่ได้รับนั้นมี 3 รางวัล คือ รางวัลที่ 1 1st Place ประเภท Indocyanine Green Angiography “Vogt koyanagi Harada Disease” รางวัลที่ 2 2nd Place ประเภทOptical Coherence Tomography “Vogt koyanagi Harada Disease” รางวัลที่ 3 3rd Place ประเภท Composite ”Neuroretinitis” จัดขึ้นเมื่อวันที่ 18 - 20 ตุลาคม 2024 ชิคาโก อิลลินอยส์ สหรัฐอเมริกา โดยรางวัลดังกล่าวเป็นการประกวดภาพถ่ายทางการแพทย์ที่ใหญ่ที่สุดในโลกจากสมาคม Ophthalmic Photographers’ Society EYE IMAGING EXPERTS www.opsweb.org ซึ่งเป็นสมาคมที่รวบรวมผู้ที่ใช้เครื่องมือจักษุวิทยาที่ใหญ่ที่สุดและมากที่สุดในโลก

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 #กรมการแพทย์ #รพ.เมตตาฯ (วัดไร่ขิง) #ภาพถ่ายตา # Ophthalmic technicians #Photographer # www.opsweb.org

-ขอขอบคุณ-

2 พฤศจิกายน 2567